Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1270

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 31% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — az irodalomtudományi alapismeretek elsajátítása, az irodalmi szövegelemzés és a filológiai munka alapvető módszereinek, valamint a szakmához kapcsolódó filológiai apparátus és módszerek megismertetése, — nyelvészeti alapismeretek elsajátítása, a szakmához kapcsolódó filológiai apparátus és módszerek megismertetése, — Szlovákia történelmének és kultúrájának feldolgozása; a magyarországi szlovákság múltja és jelene, — nyelvgyakorlatok. 4.2.2. Törzs- és szakképzés: 48 kredit Az irodalomtudományi szakterületen folyó képzés feladata, hogy a hallgatókat megbízható szakmai ismeretekkel ruházza fel a szlovák irodalom és művelődéstörténet, általános irodalomtudomány területén; átfogóan tárgyalja a szlovák irodalom történetét a kezdetektől napjainkig, valamint a hazai szlovákság irodalmát is. A nyelvtudományi szakterületen folyó képzés a hallgatók nyelvi és kommunikációs kompetenciáját fejlesztve, az önálló tudományos gondolkodásra, valamint a nyelvtudományi és glottodidaktikai munkára történő felkészülésüket szolgálja. Tárgykörei: ószláv nyelv és nyelvtörténet, mai szlovák nyelv rendszere, a szlovák nyelv története. Nyelvgyakorlat. A nyelvi képzés célja: — a szóbeli és írásbeli kifejezőkészség fejlesztése szlovák irodalmi és nyelvjárási nyelven, — a nyelv rendszerének tudatosítása, — a szlovákság társadalmi, gazdasági és kulturális életének megismertetése.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes